Diari Oficial de la Generalitat Valenciana


Sumari del DOGV 3694, del 23-02-2000 (2000/1110)

RESOLUCIÓ de 22 de desembre de 1999, del director general d’Urbanisme i Ordenació Territorial, per la qual es declara definitivament aprovada la taxació conjunta Article 20: Danone d’Aldaia.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3694

Data del DOGV
:   23-02-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/1110


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 22 de desembre de 1999, del director general d'Urbanisme i Ordenació Territorial, per la qual es declara definitivament aprovada la taxació conjunta Article 20: Danone d'Aldaia. [2000/M1110]
  
Havent-se esmenat les deficiències a què es refereix l'Acord de la Comissió Territorial d'Urbanisme de 29 d'octubre de 1999, relatiu a la taxació conjunta Article 20: Danone d'Aldaia, i de conformitat amb allò que s'ha ordenat en la Resolució del subsecretari d'Urbanisme i Ordenació Territorial de data 22 de desembre de 1999, per la qual es declara definitivament aprovada la dita taxació conjunta, es procedeix a la publicació del citat acord:
  
La Comissió Territorial d'Urbanisme de València, en sessió del dia 29 d'octubre de 1999, adoptà el següent acord:
  
Vist l'expedient remés per l'Ajuntament d'Aldaia, relatiu a l'expropiació de terrenys pel procediment de taxació conjunta Article 20: Danone, i de conformitat amb els següents:
  
Antecedents de fet
  
1. Entre la documentació remesa no consta l'expedient administratiu corresponent. El present expedient té entrada en el Registre de la Comissió Territorial d'Urbanisme de València amb data 13 d'agost de 1999.
  
2. El projecte consta de plans en els quals es determina l'àmbit territorial, fixació raonada del preu del sòl i fulls de preu just individualitzats de cada finca, per la qual cosa està complet i compleix allò que s'ha establit en l'article 135 del Text Refós de la Llei del Sòl de 1976.
  
3. Aldaia té el Pla General d'Ordenació Urbana aprovat definitivament per la Comissió Territorial d'Urbanisme de València en sessió del 5 de gener de 1990.
  
4. L'objecte de l'expedient és l'expropiació pel procediment de taxació conjunta dels sòls no urbanitzable corresponents a l'actuació integral per la via de l'Article 20 de la Llei 4/1992, de 5 de juny, de la Generalitat Valenciana, sobre Sòl No Urbanitzable per a la implantació de la factoria Danone.
  
Fonaments de dret
  
1. No pot constatar-se que l'expedient s'haja tramitat de conformitat amb allò que s'ha establit en l'article 138 i següents del Text Refós de la Llei del Sòl de 1976, ja que falta la remissió de l'expedient administratiu.
  
2. El projecte està complet, amb la qual cosa es compleix allò que s'ha establit en l'Article 202 del Reglament de Gestió Urbanística.
  
3. El Centre Regional del Cadastre, amb data 23 de setembre de 1999, emet un informe en el sentit de fer constar que el criteri de valoració aplicat és correcte, si bé no pot acceptar-se la quantia econòmica de la comparació, ja que existeixen elements que permeten argumentar que en parcel·les confrontants el preu pagat per metre quadrat de sòl és tres vegades superior al que ara es proposa.
  
A la sessió de la Comissió Territorial assisteixen el regidor d'Urbanisme i dos tècnics municipals, que manifesten que s'accepten els arguments exposats i que procediran a remetre la nova documentació amb els preus adequats als criteris assenyalats.
  
4. La Comissió Territorial d'Urbanisme és l'òrgan competent per a resoldre sobre l'aprovació dels expedients d'expropiació pel procediment de taxació conjunta, de conformitat amb allò que s'ha establit en l'Article 202.6 del Reglament de Gestió Urbanística i l'article 10.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió del 29 d'octubre de 1999, acorda supeditar l'aprovació de la taxació conjunta Article 20: Danone d'Aldaia fins que no s'aporte la documentació d'esmena per l'ajuntament.
  
Una vegada esmenats els dits aspectes per l'Ajuntament d'Aldaia procedirà que aquest done compte d'això al president d'aquesta comissió el qual queda facultat a l'empara del Decret 137/1990 de 30 de juliol, del Consell de la Generalitat, perquè ordene la publicació de l'acord d'aprovació definitiva en el butlletí oficial sense necessitat de nou acord d'aquesta comissió a la qual haurà d'informar posteriorment del que s'ha actuat.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això, sense perjuí que es puga exercir qualsevol altre recurs que s'estime oportú.
  
A la vista de tot allò que s'ha exposat, es considera aprovada definitivament la taxació conjunta Article 20: Danone d'Aldaia.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això, sense perjuí que es puga exercir qualsevol altre recurs que s'estime oportú.
  
València, 22 de desembre de 1999.- El director general d'Urbanisme i Ordenació Territorial, p. s. (article 22.3., Decret 225/1999, de 15 de desembre), el secretari general: Gaspar Peral Ribelles.